शौचालय घोटाले पर बोले लालू, 'मुझे कहते हैं चारा खा गया, अब नीतीश क्या खा गए?'  
शौचालय घोटाले पर लालू ने साधा निशाना
ट्वीट कर सीएम नीतीश कुमार पर कसा तंज
बिहार में सामने आया 13 करोड़ का शौचालय घोटाला
तथाकथित चारा घोटाले में ई लोग बोलते थे, लालू चारा खा गए। अब शौचालय घोटाले में वो क्या बोलेंगे, नीतीश क्या खा गए? #ToiletScam
Breaking:- बिहार में अब करोड़ों का शौचालय घोटाला। कागज़ों मे ही हज़ारों शौचालय खा गयी नीतीश सरकार। शौचालय भी नहीं छोड़े?CM ईमानदार है,है ना?

गौरतलब है कि पटना में शौचालय बनाने के नाम पर स्वयंसेवी संस्थाओं (एनजीओ) द्वारा 13 करोड़ रुपये की राशि के बंदरबांट का मामला सामने आया है. आरोप है कि पटना में शौचालय बनाने का पैसा लाभुकों को सीधे खाते में भेजने के बजाय लोक स्वास्थ्य अभियंत्रण विभाग (पीएचईडी) ने तीन स्वयंसेवी संस्थाओं के खाते में भेज दिया. इस मामले में लेकर पटना के गांधी मैदान थाने में एक प्राथमिकी दर्ज कराई गई है.